Brandsfjorden

Brandsfjorden er en fjord i Åfjord kommune (tidligere Roan kommune) i Trøndelag. Fjorden strekker seg 9,5 kilometer sørøstover til Straum i bunnen av fjorden. Fjorden har innløp mellom øya Terningen i sør og Kvassholmen ved Storvika i nord. Øst for Terningen ligger Spælodden og mellom disse går Hellfjorden sørover. Fjorden går sørøstover til bygda Hofstad og der svinger fjorden sørover. Innerst i fjorden stikker den lange og smale Minusodden seg nordover i fjorden. På østsiden ligger grenda Straum, mens Einarsdalen ligger på vestsiden.

Fylkesvei 6312 går langs sør og vestsiden av fjorden. 

 Referanser 
Brandsfjorden på Norgeskart.no fra Statens kartverk

Kategori:Fjorder i Åfjord
Kategori:Roan